runetrust/blame-folketinget-dk huggingface dataset:
Mette Thiesen (DF), 2024-05-03:
Først og fremmest vil jeg egentlig bare sige tak til ordføreren.
Ordføreren og jeg var forleden dag i Go' aften Danmark, hvor vi drøftede det her, og jeg har faktisk fået ret mange tilkendegivelser om, at det var rigtig rart at høre, at der blev drøftet noget, og at det blev foldet ud, og jeg synes faktisk også, det er lykkedes ret godt i forhold til netop at få talt ind i det her med, hvor vigtigt det er, at vi får kigget på det her område.
Så jeg vil egentlig bare sige tak for en generelt rigtig, rigtig god debat med ordføreren ikke om de 10 pct., som nogle er uenige om, men om de 90 pct., som vi er enige om.
Mig bekendt startede debatten, som der også blev sagt tidligere, i 2013, og det er over 10 år siden.
Pernille Rosenkrantz-Theil (S), 2024-05-03:
Det er jo fair and square, at det er ordførerens opfattelse.
Det svarer jo til, at man stiller et forslag om, at man eksempelvis skal normalisere det at arbejde med asbeststoffer uden at have beskyttelsesdragt på.
Der er også bare et nej tak til det, og det vil også sige, at jeg heller ikke på den baggrund kan se nogen grund til at skulle nedsætte en undersøgelse omkring det.
Derfor har jeg også en forhåbning om, at vi kan samles om de måske 90 pct. af det her område, der faktisk er enighed om, i stedet for at vi bliver ved med at diskutere de 10 pct., vi er uenige om.
Mette Thiesen (DF), 2024-05-03:
Men der stod jo ikke, at de nødvendigvis skulle vedtages.
Altså, det er jo et spørgsmål om at afdække, hvad der så ville være af muligheder, og nu synes jeg også selv, jeg kender fru Mai Mercado ret godt, også i forhold til hvad både hendes og Det Konservative Folkepartis holdning til det her område er, og den holdning ved jeg nok også godt nogle gange ligger lidt langt væk fra den, som LA har osv.
Så jeg har i hvert fald meget svært ved at se, hvad det er for problemer, der ligger i det her, altså at man undersøger området bredt, og at man derefter forhandler sig frem til en løsning.
Pernille Rosenkrantz-Theil (S), 2024-05-03:
Jeg var jo selv ordfører på det tidspunkt, hvor fru Mai Mercado nedsatte den her arbejdsgruppe, og det vil sige, at svaret på, om jeg er enig eller uenig i det kommissorium, der blev lavet i Folketinget – det var i øvrigt smalt, det var udelukkende med opbakning fra VLAK-partierne – er, at det kommissorium var jeg imod.
Jeg synes selvfølgelig også, der var fornuftige elementer i det, og jeg har jo også en forhåbning om, at vi med det kommissorium, vi laver for den arbejdsgruppe, der nu nedsættes, kan favne en bredere del af Folketinget.
Så præcis de elementer, der bliver nævnt af ordføreren her, synes jeg er fornuftige, men i forhold til det, der stod, om, at der skal laves modeller for normalisering af prostitution som erhverv, så er det bare nej tak.
Mette Thiesen (DF), 2024-05-03:
Jeg vil egentlig bare kommentere lidt på den her debat om den tidligere nedsatte arbejdsgruppe.
Jeg sad ikke i Folketinget på det tidspunkt, jeg kom først ind i 2019, men jeg sad bare og googlede mig frem til, at der faktisk her på Regeringen.dk står, og det var jo, dengang fru Mai Mercado var socialminister, og nu citerer jeg: »Balancen mellem rettigheder og pligter En bred arbejdsgruppe med deltagelse af otte ministerier skal nu komme med anbefalinger til, hvordan der skabes bedre balance mellem rettigheder og pligter og skabe bedre forhold inden for prostitution.
Arbejdsgruppen skal også se på, hvordan der bliver bedre mulighed for, at myndighederne kan hjælpe dem, der gerne vil ud af prostitution.«
Så er der også et citat fra den daværende minister, som siger: »Jeg har det skidt med, at der er et område, hvor helt basale rettigheder er fraværende.
Samfundet stiller krav om, at alle betaler deres skat, uanset at der er tale om prostitution, og derfor synes jeg, at vi som samfund har en pligt til at sørge for basale rettigheder.
Samtidig skal vi også sikre, at man kan få hjælp, hvis man vil ændre spor i tilværelsen.«
Pernille Rosenkrantz-Theil (S), 2024-05-03:
Nej, det er jo sådan set et spørgsmål om, at det efter min mening er et udtryk for hykleri, når man dengang i prostitutionsdebatten lægger op til, at man vil have gjort det til et almindeligt erhverv og man så samtidig udmærket er klar over, at det ikke er et almindeligt erhverv, og det er jo derfor, at ingen af os vil stille vores døtre til rådighed for det.
Derfor bliver det på den ene side utrolig nemt at stå og sige, at det bare skal normalisere, og at det skal være et helt almindeligt erhverv, og at man så omvendt selv har det sådan, at man tager afstand fra det erhverv på en måde, så man hverken vil stille sig selv eller sine døtre til rådighed for det.
Det synes jeg er det, debatten har hængt fast i i de sidste 20 år, og det er jo det, vi har et ønske om at komme videre fra.
Katrine Daugaard (LA), 2024-05-03:
Jeg skal bare lige høre, om jeg forstår ministeren ret.
Hvis man ønsker, at prostitution skal godkendes som et erhverv, så kræver det altså simpelt hen, at man som ordfører herinde i Folketinget stiller sine egne døtre til rådighed til fri afbenyttelse inden for prostitution?
Det synes jeg da er en fuldstændig vanvittig kommentar fra ministerens side, og det burde ministeren sådan set sige undskyld til fru Mai Mercado for.
Maria Durhuus (S), 2024-05-03:
Tak for ordet, og tak til Konservative for at fremsætte beslutningsforslaget, som jo ligger meget tæt op ad det beslutningsforslag, som vi lige har behandlet, og som netop, som der står, drejer sig om at sikre ordentlige forhold for mennesker i prostitution.
Det er et godt beslutningsforslag, hvor man jo ønsker, at arbejdsgruppen bliver nedsat, og derfor vil jeg heller ikke stå her og trætte med at komme en lang, lang tale om, hvor vigtigt det er, at vi sikrer ordentlige vilkår, og at vi sikrer debatten og dialogen for de her menneskers skyld, og at det også er på en ordentlig præmis, som handler om, hvad der kan hjælpe kvinder og mænd, der har et liv i prostitution.
Vi kan derfor fra Socialdemokratiets side ikke støtte beslutningsforslaget, som det ligger her, men vi bakker op om, at vi i regeringen hurtigst muligt får nedsat en arbejdsgruppe, og at vi får sat os ned og arbejdet videre.
Tak for ordet.
Pernille Rosenkrantz-Theil (S), 2024-05-03:
Det var det, der lå til grund for det kommissorium, og det var derfor, Socialdemokratiet nedlagde det, da vi i 2019 fik regeringsmagten, og det står jeg fuldstændig ved.
Det, som jeg synes er vigtigt, og det var også præcis det, jeg sagde i den debat, vi lige har haft om præcis det samme, er jo, at vi, i stedet for at vi går ned i de sædvanlige skyttegrave, i forhold til om vi er for eller imod det, og det var efter min mening også det, der dengang lå i det kommissorium, så forsøger at forholde os til området på en måde, hvor vi får skabt et nyt og fælles vidensgrundlag, og hvor vi dermed forhåbentlig også kan gøre det, som vi jo er fælles om gerne at ville, nemlig at beskytte kvinder i forhold til den situation, de står i.
Og der synes jeg jo faktisk også, at ordføreren i forbindelse med det foregående beslutningsforslag selv kom med nogle ret gode bud på det.
Maria Durhuus (S), 2024-05-03:
Det er jo noget, hvor man kan sige – som vi snakkede om ved det foregående forslag – at det ligger under rufferiparagraffen under Justitsministeriet, og jeg mener også, det er taget lidt ud af en kontekst.
Lige nu behandler vi det andet beslutningsforslag, der handler om, at vi skal tale om en arbejdsgruppe.
Det var det, vi også henviste til ved sidste beslutningsforslag, så derfor vil jeg fastholde, at vi bliver nødt til at have en arbejdsgruppe til at belyse det her område.
Jeg tror egentlig, vi også må konstatere, at ordføreren og jeg grundlæggende er uenige om, hvorvidt en lejlighed og en sikkerhedsvagt og muligheden for at ansætte en telefondame løser hele verden, når vi ikke taler om harm reduction; når vi ikke taler om en vej ud og ikke taler om at prøve at forebygge vejen ind.
En lejlighed løser ikke livet for nogen, andre end dem, der måske skal bruge en lejlighed til at bo i, men i forhold til selve prostitutionsspørgsmålet og selve det at vise samfundsansvar over for mennesker, der lever i prostitution, hjælper en lejlighed og en sikkerhedsvagt og en telefondame ikke ret meget.
Katrine Daugaard (LA), 2024-05-03:
Jeg spørger jo faktisk, fordi vi taler om en arbejdsgruppe, hvor vi er nogle ordførere, der bekymrer os for, om Socialdemokratiet i tilstrækkelig grad får indtænkt arbejdsvilkår her.
Jeg har aldrig sagt, at det løser hele verden; tværtimod siger jeg faktisk, at det ikke gør det, og derfor bør vi nedsætte en arbejdsgruppe, som også formår at kigge ind i arbejdsvilkårene og ikke kun på muligheder for exit, men det kan jeg forstå ordføreren ikke er enig i.
Jeg ved jo, at ordføreren har en kæmpe viden på det her område, og ordføreren nævner selv den her rød-blå-problematik, som man jo må sige der er.
Det har der også været, når det gælder stofmisbrugere osv.
Vi foreslog jo i sin tid det sociale frikort, som flere partier i rød blok også havde det vældig svært ved.
Jeg er jo ligesom ordføreren selv ny i politik, og vi er begge to gået ind i politik, fordi det har været frustrerende at stå udenfor og kigge på, at der aldrig rykkes noget på det her område.
Derfor kunne jeg godt tænke mig at spørge ordføreren: Er det ikke ærgerligt, at ordføreren med sin viden ikke kan stemme for det her, fordi I er bundet op på Socialdemokratiet, som jo står i vejen for det her?
Nanna W. Gotfredsen (M), 2024-05-03:
Så siger jeg mange tak, også for de samtaler, vi har haft gennem årene.
Jeg husker fru Mai Mercado som en virkelig dygtig og engageret socialminister.
Det kommer jeg ikke til at glemme.
Som fru Theresa Berg Andersen har sagt både under B 157 og B 161: Vi skal være det Socialudvalg, der faktisk gør det.
Det er jeg ret sikker på at formanden for Socialudvalget er helt enig i.
Mai Mercado (KF), 2024-05-03:
Det var en utrolig stærk tale, lige så meget med en Gadejurist i hjertet som med en politiker.
Så tusind tak for det.
Jeg vil egentlig også bare sige, at lige præcis det her jo har rykket sig helt enormt igennem årene.
Jeg var lige inde at tjekke, og tilbage i 2021, da vi fremsatte beslutningsforslaget første gang, stod der 34 mandater bag, og i dag er det langt de fleste partier i Folketinget, som faktisk bakker op om det her forslag.
Så kan der være noget teknik, som gør, at man ikke har lyst til at stemme for et beslutningsforslag, som er fremsat af oppositionen.
Men jeg har egentlig det håb, som ordføreren også gav udtryk for, at man med den her arbejdsgruppe, da den blev nedsat, ligesom lagde kimen til det.
Det håb bærer jeg med mig videre, og jeg håber på, at Moderaterne virkelig får udøvet sin indflydelse til at sikre, at den arbejdsgruppe virkelig hele vejen rundt får taget hånd om prostitueredes vilkår.
Så med det vil jeg bare kvittere for talen endnu en gang.
Katrine Daugaard (LA), 2024-05-03:
Tak for det, og tak til Konservative og ordfører Mai Mercado for at fremsætte det her forslag i dag.
Vi nedsatte, som vi har været inde på, i VLAK-regeringen en arbejdsgruppe, som Socialdemokratiet nedlagde som noget af det første.
Liberal Alliance var i 2020 også medforslagsstillere på et lignende forslag sammen med Det Konservative Folkeparti og er i dag også kommet med et konkret beslutningsforslag til behandling her i salen, i forhold til hvordan vi mener man nemmere kunne sikre sexarbejdernes arbejdsvilkår og sikkerhed.
Det er egentlig min holdning, at vi allerede har masser af viden i forhold til at sætte ind med konkrete forslag, bl.a. fra VLAK-regeringens arbejdsgruppe, som nåede at indhente en hel del viden.
Men jeg erkender også, at der er meget mere end kun arbejdsvilkår.
Vi skal hele vejen rundt, og derfor er det nødvendigt at få nedsat en arbejdsgruppe på det her område.
Derfor er der heller ingen tvivl om, at vi i Liberal Alliance bakker op om det her beslutningsforslag.
Vi synes, det er vigtigt, og vi er glade for, at det bliver fremsat her i salen af Det Konservative Folkeparti i dag.
Theresa Berg Andersen (SF), 2024-05-03:
Jeg kan sige, at vi har nøjagtig de samme perspektiver.
Jeg synes også, at det, jeg nævnte i min tale, er vigtigt, nemlig det med, at når debatten går op i fløjkrige, så er de mennesker, der taber på det, altså de mennesker, som vi gerne vil hjælpe.
Og uret tikker, forhåbentlig også for regeringen, og det gør, at vi skal sætte i gang, for hvis vi skal være dét Socialudvalg , der kommer med en løsning, så skal vi også i gang.
Mai Mercado (KF), 2024-05-03:
Det var i sidste øjeblik, at jeg lige nåede at trykke mig ind, og derfor var det også lidt spontant.
For nu er de internationale prostituerede nævnt, altså dem, der kommer fra udlandet, og gråzoneprostitution er blevet nævnt, og det kan jo give god mening for en regering, som gerne vil være en midterregering og være bred, at den ligesom tager de input ind.
Så der vil jeg egentlig bare høre, om SF kunne have det samme perspektiv på det.
Theresa Berg Andersen (SF), 2024-05-03:
Jamen selv tak, og jeg er helt enig med ordføreren i det her med, at der har været meget snak.
Det bliver nævnt, at der i dag er gået 10 år, og jeg tænker: Hvor lang tid skal der gå, før vi kommer ud over rampen?
Men vi glæder os til at tage hul på det her.
Tak for ordet.
Og tak til De Konservative for at fremsætte det her beslutningsforslag.
Det står klart i B-forslaget, at arbejdsgruppens formål ikke er, at prostitution normaliseres som et erhverv, og det er væsentligt for SF.
Til gengæld skal arbejdsgruppen bl.a. afdække øvrige vilkår og juridiske rammer, men også komme med forslag til en synlig exitstrategi, så mennesker, der lever i prostitution, altid mindes om, at der er en vej ud af en sådan tilværelse.
Men der er også andre elementer, som ordføreren for De Konservative beretter om, og det bakker vi i SF op om.
Mange mennesker lever af at sælge sex.
De er udsatte, og derfor mener jeg også, at der er behov for på tværs af fløjene at se på, hvordan vi kan gøre den her tilværelse mere tålelig.
For når debatten går op i en fløjkrig, er det de mennesker, vi vil hjælpe, der taber kampen.
Samtidig er der også behov for at anerkende, at det er et komplekst område, i stedet for at lave lovgivning, der gavner nogle og forværrer situationen for andre.
Derfor er jeg også glad for, at der peges på at nedsætte en tværministeriel arbejdsgruppe, så vi kan inddrage forskellige aktører på området.
Her er det især vigtigt for SF, at der er repræsentanter med for de mest udsatte.
Vi kunne jo nævne KFUKs Sociale Arbejde, altså dem, der arbejder i rederne, og vi kunne også foreslå Rådet for Socialt Udsatte.
Jeg synes også, det er værd igen at nævne TV 2-dokumentaren om bordellernes bagmænd.
Det bekræfter mig endnu en gang i, at der skal ske noget på det her område.
For det er åbenlyst og fuldstændig uacceptabelt, at bagmænd tjener svimlende summer på udsatte kvinder.
Derfor tænker jeg også, det vil være relevant, at arbejdsgruppen følger op på den paragraf.
Og hvorfor er der ikke faldet nogen dom på det her område?
Som sagt er vi i SF klar på at arbejde videre med en arbejdsgruppe.
Vi ønsker et sagligt kommissorie med inddragelse af forskning og relevante aktører fra forskellige dele af feltet.
Vi ser også gerne, at man bliver enige om en arbejdsgruppe på tværs af de sædvanlige politiske skel, så vi får input fra sagkundskaben til et relevant og fyldestgørende kommissorie.
Lad os nu komme i gang.
Jeg hører i dag regeringen sige, at de ikke kan bakke op om den her arbejdsgruppe.
For os i SF handler det ikke om, hvem der har skrevet forslaget, og hvem der er kommet med idéen – det drejer sig simpelt hen om, at vi får sat det i gang.
Derfor vil jeg gerne sige tusind tak til De Konservative og kvittere for forslaget.
Vi er klar i SF.
Tak for ordet.
Marlene Harpsøe (DD), 2024-05-03:
Først en tak til Det Konservative Folkeparti for at fremsætte det her vigtige beslutningsforslag om, hvordan vi kan sikre nogle bedre og mere ordentlige forhold for mennesker i prostitution.
Helt konkret foreslås det at nedsætte en tværministeriel arbejdsgruppe med det formål at afklare de juridiske rammer for prostitution i Danmark.
Formålet med arbejdsgruppen er dermed også, at prostituerede i Danmark opnår bedre forhold og dermed et mere sikkert miljø at sælge sex i.
Arbejdsgruppens arbejde skal offentliggøres senest i andet kvartal af 2025, og der har jo tidligere, som også nævnt, været en arbejdsgruppe på området, der blev nedsat af VLAK-regeringen, men som senere blev nedlagt af den efterfølgende S-regering.
Siden har VIVE udgivet en ny kortlægning af sexsalg i Danmark, og med den nye viden i hånden giver det mening, at den nedlagte arbejdsgruppe får mulighed for at fortsætte og afslutte arbejdet.
I Danmarksdemokraterne mener vi, at det samtidig skal sikres, at prostituerede får bedre mulighed for at beskytte sig selv mod at blive overfaldet, voldtaget, røvet eller på anden vis forulempet i forbindelse med deres aktiviteter.
Ligeledes er det vigtigt for os i Danmarksdemokraterne, at prostituerede har gode muligheder for at blive hjulpet ud af miljøet ved hjælp af socialfaglige tiltag, herunder mulighed for at uddanne sig.
På den baggrund kan vi støtte beslutningsforslaget.
Linea Søgaard-Lidell (V), 2024-05-03:
Jeg mener først og fremmest, at vi skal skabe en større viden i forhold til så at tage de drøftelser på baggrund af den.
Vi skal undersøge det her område bredt og også med alle de nuancer, der er i sexarbejde i Danmark.
I den tidligere debat, vi havde, var det også tydeligt, at der jo er stor forskel på, om du er udenlandsk kvinde og sidder i et nedslidt hus uden for Struer, eller om du selv vælger at gå på gaden på Vesterbro.
Mai Mercado (KF), 2024-05-03:
Jeg har bare et enkelt spørgsmål.
Det virker, som om der i regeringspartierne er en lidt forskellig opfattelse af, hvad det er, arbejdsgruppen skal undersøge.
Det virker til, at Moderaterne er parate til at gå længere og lade det være mere omfattende, og at Socialdemokratiet er sådan lidt henholdende.
Så jeg vil egentlig bare høre, hvor Venstre står i alt det her, og høre, hvordan Venstre definerer begrebet levevilkår.
Linea Søgaard-Lidell (V), 2024-05-03:
Tak for ordet, og også tak til Det Konservative Folkeparti for at sætte fokus på levevilkårene for personer, der sælger sex i Danmark.
Som jeg også nævnte i min tale til det forslag, som vi netop har behandlet, så har det længe været et vigtigt emne for Venstre at forbedre arbejdsvilkårene for personer, der sælger sex, og samtidig sikre en nemmere vej ud af prostitution for dem, som ønsker det.
Det var også derfor, at vi er tilbage i 2019 under VLAK-regeringen nedsatte en tværministeriel arbejdsgruppe, der netop skulle afklare de juridiske rammer for prostitution i Danmark, komme med anbefalinger til nye lovgivningsmæssige modeller og forbedre indsatsen for dem, som ønsker en vej ud af prostitution.
Og det glæder mig sådan set, at Det Konservative Folkeparti også fortsat bakker op om en forbedret indsats, så vi forhåbentlig kan være med til at gøre tilværelsen mere sikker for mennesker, der sælger sex.
I regeringsgrundlaget har vi skrevet, at vi vil nedsætte en arbejdsgruppe om levevilkårene for personer, der sælger sex.
Men vi anerkender de gode intentioner i forslaget, og vi ser frem til at drøfte indsatsen i fællesskab herfra.
Maria Durhuus (S), 2024-05-03:
Lige nu tillægger du mig en hel masse i din egen lille fortolkning.
Det, jeg har sagt, er, at vi bliver nødt til at kravle ned af de træer, vi har siddet i.
Jeg blev først valgt ind i Folketinget på samme tidspunkt som ordføreren.
Jeg forbeholder mig en ret til at have en viden fra et praktisk liv, jeg har levet.
Den ret vil jeg forbeholde mig, før jeg går ind og siger, hvad jeg vil, og hvad jeg ikke vil.
Faktum er, at vi bliver nødt til at mødes om det her og ikke trække linjerne så hårdt op.
Mai Mercado (KF), 2024-05-03:
Jeg vil bare kvittere for en utrolig god tale.
Tusind tak for det.
Man kan jo godt lade følelser styre den her debat, men i sådan en arbejdsgruppe er det noget helt andet, som må tælle, og til syvende og sidst vil jeg bare erklære mig enig i, at nu har vi snakket og snakket og talt og talt i så mange år, og nu er det tid til handling.
Så endnu en gang tusind tak for den meget, meget flotte tale.
Mai Mercado (KF), 2024-05-03:
Jamen det er en stor ros, som jeg rigtig gerne tager imod.
Jeg kan bare sige, at vi jo har stået last og brast i Liberal Alliance og Konservative på den her dagsorden igennem alle årene.
Det gjorde vi i VLAK-regeringen, og det gør vi også nu.
Jeg har stadig væk den forhåbning, at vi på et tidspunkt kommer til at se ændringer, for når debatten har ændret sig og tonen har ændret sig – det er blevet mere respektfuldt, når man taler om de mennesker, der er i prostitution af enten den ene eller den anden årsag – kan vi forhåbentlig også komme dertil, hvor vi skaber bedre vilkår for dem, både levevilkår og arbejdsvilkår.
Katrine Daugaard (LA), 2024-05-03:
Og jeg vil også sige tak til ordføreren for mange års kamp på det her område for en bedre sikring af sexarbejdere og den udsathed, som de lever i.
Det vil jeg gerne anerkende Konservative og ordføreren for.
Tak for det gode samarbejde på det her område.
Mai Mercado (KF), 2024-05-03:
Det har længe været en konservativ mærkesag at kæmpe for at skabe bedre vilkår for prostituerede.
Jeg husker, fra da vi startede debatten i 2013, forargelsen og også bestyrtelsen over, at vi overhovedet kunne italesætte, at der var behov for bedre forhold.
Som socialminister i VLAK-regeringen, hvor vi sad fra 2016 til 2019, fik jeg nedsat en arbejdsgruppe, som nåede langt – men den blev aldrig færdig – og som Socialdemokratiet resolut nedlagde som noget nær det første, da de kom til magten.
Vi er i Det Konservative Folkeparti meget optagede af at sikre bedre forhold og også levevilkår for sexarbejdere.
Det kan man jo bl.a. se af det næste beslutningsforslag, vi skal behandle.
Det er vores, og vi foreslår at nedsætte en arbejdsgruppe, der netop skal sikre bedre forhold.
Vi skal gøre det mere sikkert, for når sexarbejde er lovligt i Danmark, skal rammerne også være på plads i forhold til tryghed, rettigheder og branchekrav.
Det nytter ikke noget, at prostitution befinder sig i en gråzone, og derfor ønsker vi at trække sexarbejdet væk fra mørket og ud i lyset og væk fra den kriminelle underverden, fra banderne og alfonserne.
Her er det vores opgave som lovgivere at hjælpe de kvinder og mænd til en tryggere tilværelse i mere ordentlige forhold og rammer og gerne med den tydelige mulighed, det er at forlade prostitution.
Af samme årsag bakker vi i Det Konservative Folkeparti op om det beslutningsforslag, vi behandler nu.
Det er et forslag om at modernisere rufferiparagraffen.
Helt overordnet er vi ekstremt optagede af, at sexarbejdere ikke bliver udnyttet, og derfor giver det også mening at kigge på og modernisere paragraffen for at beskytte mere og for at yde mere tryghed.
Således åbner forslaget op for, at sexarbejdere kan ansætte medarbejdere; det kunne eksempelvis være en rengøringshjælp.
Meget lidt er sket for prostituerede og deres forhold, siden arbejdsgruppen i 2019 blev nedlagt, og siden debatten blev startet i 2013.
Det er trist.
Vi håber, at regeringen rent faktisk vil sikre både bedre levevilkår, som der står i regeringsgrundlaget, men også bedre arbejdsvilkår.
Det er ikke en erkendelse af, at prostitution er et almindeligt erhverv.
Det kan det aldrig blive.
Vi er alligevel dog nået til med den debat, vi har set i dag, at man taler mere respektfuldt om prostitution, end man gjorde tidligere.
Jeg har igennem de sidste 10 år oplevet mange hånlige debatter, bl.a. fra ministeren, som sagde: Nå, så vil du måske anbefale, at din datter kommer i praktik som sexarbejder?
Det er nødvendigt at hæve debatten op på et noget højere niveau og også tale om de mennesker, som er i prostitution, med respekt.
Derfor glæder vi os også til at debattere vores eget forslag om lidt, men for nuværende kan vi stemme for det her beslutningsforslag, og det samme kan Radikale Venstre.